STAR ยังไม่ฟื้น Q3/58 ยอดขายตกทำขาดทุนเพิ่มเกือบ 150%
STAR เผย Q3/58 ขาดทุนเพิ่มเกือบ 150% หลังยอดขายลด ค่าใช้จ่ายการขาย-บริหารเพิ่ม
16 พ.ย. 2558

บริษัท สตาร์ ซานิทารีแวร์ จำกัด (มหาชน) หรือ STAR รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีผลขาดทุนสุทธิ 8.64 ล้านบาท หรือขาดทุนสุทธิ 0.0635 บาทต่อหุ้น ขาดทุนเพิ่มขึ้น 148.05% จากช่วงเดียวกันของปีก่อนที่มีผลขาดทุนสุทธิ 3.48 ล้านบาท หรือขาดทุนสุทธิ 0.0256 บาทต่อหุ้น
ขณะที่งวด 9 เดือน มีผลขาดทุนสุทธิ 24.21 ล้านบาท หรือขาดทุนสุทธิ 0.178 บาทต่อหุ้น ขาดทุนเพิ่มขึ้น 45.85% จากช่วงเดียวกันของปีก่อนที่มีผลขาดทุนสุทธิ 16.6 ล้านบาท หรือขาดทุนสุทธิ 0.122 บาทต่อหุ้น
 
โดยผลการดำเนิงานในไตรมาสดังกล่าวที่ขาดทุนเพิ่มขึ้นเนื่องจากยอดขายที่ลดลงทำให้ผลกำไรยังไม่สูงพอกับค่าใช้จ่ายขายและบริหารที่เพิ่มขึ้น